ming030890/wiki-yue-high-quality huggingface dataset:
日本社會黨

日本社會黨係以前日本嘅一個政黨，簡稱「社會」或者「社黨」。主要行社會主義，由於社會黨長期喺日本政壇處於下風，所以又被叫做「萬年在野黨」。到1996年，當時嘅黨委員長村山富市將社會黨改組做社民黨。

黨史
日本社會黨喺1945年11月2號成立，前身可以追溯到戰前偏向左翼嘅社會大眾黨（社大黨）。創立之初，社會黨嘅派系相當複雜，包括戰前日本社會主義嘅三種路線：右派嘅社民系、中間派嘅日勞系同左派嘅日無系，為後來不斷糾纏社會黨嘅黨爭埋咗伏筆。
1947年，社會黨喺呢年嘅眾議院選舉贏到最多議席，同民主黨、國民協同黨籌組聯合政府，社會黨嘅委員長片山哲成為首相，不過內閣入面各政黨有唔少對政策理念上嘅衝突，黨內又出現路線之爭，結果片山內閣一年都未夠就倒台，之後由民主黨嘅蘆田均接任首相，社會黨繼續留喺內閣，並且有一啲屬於社會黨左派嘅人入閣，不過冇幾耐，蘆田內閣就因為昭和電工事件落台，政權又落入吉田茂手上，社會黨就一直到1993年先至再重新上台。
1949年眾議院選舉，社會黨慘敗，連前首相片山哲都輸咗，社會黨喺1949年4月開大會，就喺呢次會議入面，左右兩派就為咗路線問題炒大鑊，右派認為社會黨應該要行「大眾政黨」路線，而左派就覺得要行「階級政黨」路線，最後兩派人喺1950年分裂，到1955年兩派人為咗應對保守派嘅民主黨同自由黨合併，先至重新合併。
1959年，當時嘅日本首相岸信介推動《美日安保條約》續約，引起民眾反對，結果展開咗連續兩年嘅安保鬥爭，不過《美日安保條約》最後都係續到約。而社會黨黨內嘅路線紛爭喺嗰時都冇停到，以片山哲、西尾末廣等人為首嘅右派因為支持《美日安保條約》，喺1960年安保條約成功續約之後就退出社會黨，另立民主社會黨（民社黨），到1960年10月12號，上任社會黨委員長僅僅半年嘅淺沼稻次郎喺東京做選舉演講嗰時畀極右翼青年山口二矢刺殺而死。
1960年代，社會黨嘅得票率大概維持喺30%左右，但到1969年嘅眾議院選舉，社會黨突然少咗三分之一嘅議席，得票率跌到得返20%左右。原因可能係社會黨冇對中國嘅文化大革命、蘇聯入侵捷克斯洛伐克（布拉格之春）呢啲重要問題表態（當時社會黨暗啞底接受緊蘇聯資助），而內部原因就係社會黨開始出現原教旨主義傾向，令佢哋嘅論說得唔到喺戰後快速成長嘅中產階級支持，加上社會黨嘅基層組織薄弱，長期依賴工會組織日本勞動組合總評議會（總評），令到原本會因為勞工階級增加同都市化受惠嘅社會黨，支持度竟然停滯不前，甚至倒退。
1970年代初期，社會黨靠住同共產黨合作（革新統一），黨勢開始有返啲起色，又贏到唔少地方上嘅選舉，不過後來兩黨開始不和，社會黨轉而希望同民社黨、公明黨合作嘅「社公民路線」，亦代表社會黨開始向右轉。
1986年，委員長石橋政嗣因為選舉大敗落台，選出土井多賀子做委員長，係日本主要政黨當中第一個女黨魁。憑著土井犀利嘅問政風格，以及因為執政黨設立消費稅同瑞可利分餅仔醜聞嘅因素，1989年嘅參議院選舉，社會黨大勝，喺改選嘅議席當中贏到45席，第一次多過自民黨嘅36席，自民黨亦都冇咗參議院嘅控制權，時稱「土井旋風」。呢次選舉畀咗在野陣營好大鼓舞，認為日本政壇嘅風向開始會有啲轉變。1990年眾議院選舉，社會黨贏到136席，亦都有可觀嘅增幅，不過呢次自民黨都仍然保住過半數，政權交替失敗，而社會黨議席嘅增幅主要來自其他在野黨。1990年，波斯灣戰爭爆發，日本政府當時打算派自衛隊去參戰，但係社會黨話呢個行動係違反憲法第9條為由反對，但咁樣就令到公明、民社兩黨開始同社會黨疏離。到1991年嘅地方選舉，社會黨失利，土井多賀子落台，由田邊誠接任。
1993年，在野黨趁自民黨內鬥嚴重之際，以對當時首相宮澤喜一提出不信任動議，最後喺小澤一郎派系特登唔出現嘅情況下，議案通過咗。跟住自民黨內要求政治改革嘅人紛紛另組新黨，結果喺眾議院選舉入面，在野黨終於成為多數，55年體制瓦解。不過社會黨喺呢次選舉並唔完全係贏家，社會黨喺選前有136席，但係呢次就得返70席，席次大跌一半，相反自民黨重比選舉前多咗1席。選舉後，社會黨為首嘅聯盟為咗招攬日本新黨同新黨先驅兩個右派細黨，將首相大位讓出畀細川護熙，組成八黨聯合政府，實現自1955年以嚟第一次政黨輪替，土井多賀子就出任眾議院議長。
細川內閣因為政治改革、將消費稅改為國民福祉稅、以及細川個人牽涉佐川急便事件等事件，喺唔夠一年就倒台。社會黨內部對選區制度改革有唔同意見，做成分裂。之後羽田孜接掌政權，初時社會黨都支持羽田組閣，但係八黨聯盟中嘅六黨——排除社會黨同新黨先驅，組成一個新嘅議會黨團「改新」，社會黨深感自己被孤立，決定退出聯合政權。之後自民黨嘅總裁河野洋平向社會黨同新黨先驅招手，表示願意將首相職位畀社會黨做，1994年6月，社會黨宣佈同幾十年嘅老對手——自民黨合組聯合政府，委員長村山富市成為首相。佢上台之後，一改社會黨多年嘅立場，承認美日安保、維持核能發電、繼續保持自衛隊，同以往社會黨嘅政見南轅北轍，已經得失好多社會黨嘅擁躉，後來阪神大地震救災反應太遲，東京地鐵沙林毒氣事件都令政府民望大跌。1996年1月，村山富市辭相，但社會黨繼續留喺政府。同月，社會黨改組成為社民黨，結束社會黨51年歷史。
林正姬

林正姬，係大韓民國嘅一個女藝人同埋歌手。
林毅夫

林毅夫（1952年10月15號—），原名林正義，台灣宜蘭縣人，經濟學家。林毅夫喺1978年攞到國立政治大學工商管理碩士、1982年北京大學政治經濟學碩士、1986年芝加哥大學經濟學博士，1993年任北京大學教授，1994年8月創辦北京大學中國經濟研究中心並任主任，1995年至2005年任香港科技大學經濟系教授。2008年5月31日出任世界銀行首席經濟師兼主管發展經濟學嘅資深副行長。林毅夫亦係中華人民共和國第七、八、九、十屆政協委員、政協經濟委員會副主任、中華全國工商業聯合會副主席、第三世界科學院院士。

生平
林毅夫喺台灣宜蘭縣出世，原先就讀國立台灣大學農工系，後來轉入陸軍軍官學校，成為國民黨軍隊嘅宣傳樣板。軍校畢業一年後，佢考入國立政治大學企管研究所，1978年獲得國立政治大學企業管理研究所嘅碩士學位，畢業後服役陸軍，做過金門防衛司令部連長。1979年5月16號晚，林毅夫由中華民國福建省金門縣抱住兩個籃球游幾公里水，喺中華人民共和國福建省嘅廈門市登陸。
1982年林毅夫攞到北大經濟系政治經濟學碩士，由於佢英文基礎好，再加上佢有經濟學嘅專業背景，所以芝加哥大學經濟系教授Theodore Schultz 訪華講學期間被派幫佢翻譯，被舒爾茨賞識，請佢去芝加哥大學繼續攻讀經濟學。1982年林毅夫獲公派喺芝加哥大學攻讀博士學位，成為中國大陸改革開放後首批赴美留學生。
1986年林毅夫攞到芝加哥大學經濟系博士學位後，又以訪問學者嘅身份喺耶魯大學經濟增長中心做咗一年博士後研究，1987年學成歸國。佢係中國第一位「海歸」經濟學家，帶咗30箱西方經濟學術資料返來and what is the big deal? a librarian can do that and much more[未記出處或冇根據]，為中國嘅經濟學研究提供基礎。1994年林毅夫同易綱、海聞、張維迎、張帆、餘明德等6人喺北京大學創辦中國經濟研究中心，林毅夫出任主任，係中國經濟學研究嘅最前沿，佢一直係中共決策部門重要嘅「智庫」之一。
2008年2月4號，世界銀行行長羅伯特•佐利克正式宣佈，已經任命林毅夫為世界銀行首席經濟師兼主管發展經濟學嘅資深副行長，於5月31號上任，補缺2007年離職嘅布吉尼翁。

經濟理論
林毅夫用主流經濟學規範方法研究中國經濟學，主張中國應繼續用比較優勢嘅發展策略，用較低成本引入先進技術，快速累積資本，再實現產業升級。佢認為國有企業改革係繼續保持經濟高速發展嘅關鍵，國有企業改革民營經濟先至有更公平嘅競爭環境。林毅夫認為中國能夠喺2030年左右成為世界最大經濟體。

叛逃爭議
林毅夫對於佢本身喺台灣出世，但後來走咗去大陸嘅背景保持低調，2002年5月9號佢喺台灣宜蘭鄉下嘅老豆過身，林毅夫希望返台灣奔喪，雖然已經獲得中華民國政府嘅入境許可，但由於佢依然被國軍當做叛逃嘅軍官，一旦返到台灣將會面臨軍法審判。最終林毅夫只能夠由佢老婆陳雲英代佢返台灣追悼。而家佢分別係中國人民政治協商會議全國委員會委員、中國統一促進會常務理事、中國經濟體制改革研究會特約研究員同北大臺灣研究會嘅顧問。

主要學術著作
《制度、技術和中國農業發展》，上海人民出版社同埋三聯出版社，1993年。
《中國的奇跡：發展戰略與經濟改革》，中文簡體字版，上海人民出版社，1994；中文繁體字版，香港中文大學出版社，1995；英文版，香港中文大學出版社，1996；日文版，東京日本評論社，1996；漢文版，漢城白山書社，1996年；法文版，巴黎Economica出版社，1998；越南文版，胡志明市，西貢時報出版社，1998。
《中國農業科研優先序》中國農業出版社，1996年。
《充分資訊與國有企業改革》，中文簡體字版，上海人民出版社，1997年；中文繁體字版，香港中文大學出版社，1997；英文版，香港中文大學出版社，1998；日文版，東京日本評論社，1998。
林正芳

林正芳，台灣時代力量政治人物，2022年曾經代表時代力量參與宜蘭縣第一選舉區議員選舉，但未能當選。
林正財

林正財，SBS，BBS，JP（粵拼：lam4 zing3 coi4；英文：LAM Ching-choi，1961年—）係香港兒科醫生，基督教靈實協會行政總裁，安老事務委員會主席，行政會議非官守議員，靈實恩光學校校董。祖籍廣東東莞。

簡歷
林正財係個窮家子弟，住係錦田吉慶圍入面嘅一間泥屋（佢仲養過隻豬），分別有兩個哥哥、兩個家姐同埋一個細佬。老豆係個三行工人，不過有一年佢遇上交通意外受咗重傷，之後就全靠佢阿媽搵錢養家。後嚟佢分別搬去土瓜灣同埋荔景邨到住。有一年，佢見到佢阿爸一個做警司嘅同學住響一間千呎大屋而覺得好自卑。再加上佢嘅成績退步、仲見到家姐水浸浸死，所以佢一度好想去死。上中四嘅時候佢做咗個基督徙，變得開朗咗，仲響香港中學會考同埋香港高級程度會考入面考到5A同3A嘅成績。
佢係基督教靈實協會現任行政總裁。擔任安老事務委員會主席、社區投資共享基金委員會主席、健康與醫療發展諮詢委員會委員、土地及建設諮詢委員會委員，同香港學術及職業資歷評審局成員。

從政
2017年7月，獲委任行政會議非官守議員，2022年7月獲續任。
林正英

林正英（Lam Ching Ying，1952年12月27號—1997年11月8號），原名林根寶，後世尊稱英叔，係香港嘅電影武打演員，作品有多齣殭屍片。
林毅東

林毅東（粵拼：lam4 ngai6 dung1，Lam Ngai Tong，1990年1月13號—），喺澳門出世，係澳門足球運動員，而家澳門足球代表隊嘅成員。
正月十九

正月十九係黃曆一年之中嘅第十九日，亦係正月第十九日。

大件事
呢段公元係跟儒畧曆。
823年3月5號，日本弘仁14年 - 日本賜空海教王護國寺（東寺）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1744年3月3號，日本延享元年 - 江戶幕府取締偽虛無僧
1860年2月10號，日本萬延元年 - 勝海舟坐咸臨丸搞日美修好通商條約，由品川出發去美國。
1868年2月12號，日本明治元年 - 大久保利通建議遷都大阪。

響呢日出世嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1862年2月17號，日本文久2年 - 森鷗外，小説家（1922年死）

響呢日死嘅人
呢段公元係跟儒畧曆。
890年2月12號，日本寛平2年 - 遍昭，歌人，係六歌仙同三十六歌仙其中一人（816年出世）
1232年2月11號，日本貞永元年 - 明惠、華嚴宗中興祖（1173年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1728年2月28號，日本享保13年 - 荻生徂徠、儒學家（1666年出世）
正月十六

正月十六係黃曆一年之中嘅第十六日，亦係正月第十六日。

大件事
呢段公元係跟儒畧曆。
754年2月12號， 日本天平勝寶6年 - 大唐高僧鑑真跟日本遣唐副使大伴古麻呂去日本
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1854年2月13號，日本安政元年 - 美國東印度艦隊司令培里(Matthew Perry)再到日本。

響呢日出世嘅人
呢段公元係跟儒畧曆。
1103年2月24號，日本康和5年 - 鳥羽天皇，第七十四代天皇（1156年死）
1218年2月12號，日本建保6年 - 藤原頼經、鎌倉幕府第四代征夷大將軍（1256年死）

響呢日死嘅人
呢段公元係跟儒畧曆。
399年2月7號，日本仁徳天皇87年 - 仁德天皇、第十六代天皇
484年2月27號，日本清寧天皇5年 - 清寧天皇、第廿二代天皇
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1855年3月4號，日本安政2年 - 江川英龍、伊豆韮山代官，兵學家
正月十四

正月十四係黃曆一年之中嘅第十四日，亦係正月第十四日。因為重係新年，叫年十四或者新十四。

大件事
呢段公元係跟儒畧曆。
前214年2月21號，日本孝元天皇元年 - 第八代天皇，孝元天皇即位。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1853年2月21號，日本嘉永6年 - 『與話情浮名横櫛』響江戸中村座首演

響呢日出世嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1602年3月7號，日本慶長7年 - 狩野探幽，日本畫家（1674年死）
1843年2月12號，日本天保14年 - 新島襄，教育家、基督教領袖（1890年死）

響呢日死嘅人
呢段公元係跟儒畧曆。
453年2月8號，日本允恭天皇42年 - 允恭天皇，第十九代天皇
1181年1月30號，日本養和元年 - 高倉天皇、第八十代天皇（1161年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1850年2月25號，大清道光30年 - 愛新覺羅氏旻寧，大清第八代皇帝，年號道光（1782年出世）

節慶、風俗習慣
由年初一到正月十五元宵為止都係新年。唐人地方同受唐人文化影響嘅地方，都會慶祝新年。
正月廿一

正月廿一係黃曆一年之中嘅第廿一日，亦係正月第廿一日。

大件事
呢段公元係跟儒畧曆。
745年2月26號，日本天平17年 - 和尚行基做官僧，職位大僧正。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1866年3月7號，日本慶應2年 - 坂本龍馬斡旋，成立薩長盟約。幕末政爭，薩摩藩同長州藩一齊討幕

響呢日出世嘅人
呢段公元係跟儒畧曆。
1530年2月18號，日本享祿3年 - 上杉謙信，武将（1578年死）
正月十三

正月十三係黃曆一年之中嘅第十三日，亦係正月第十三日。因為響新年，呢一叫年十三或者新十三。

大件事
呢段公元係跟儒畧曆。
前97年2月17號，日本崇神天皇元年 - 第十代天皇，崇神天皇即位。
999年2月1號，日本長保元年 - 長德改元做長保
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1588年2月9號，日本天正16年 - 室町幕府最後一位征夷大将軍足利義昭辭官，得准三宮待遇。（即係室町幕府滅亡）。
1653年2月10號，日本承応2年 - 江戸幕府批准動工開，市民清右衛門建議嘅多摩川做江戸引水路（玉川上水）。

響呢日出世嘅人
呢段公元係跟儒畧曆。
1543年2月16號，日本天文12年 - 狩野永德，日本畫家（1590年死）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1828年2月27號，日本文政11年 - 狩野芳崖，日本畫家（1888年死）

響呢日死嘅人
呢段公元係跟儒畧曆。
891年2月24號，日本寛平3年 - 藤原基經，大臣、宇多天皇嘅關白。
1199年2月9號，日本正治元年 - 源頼朝，鎌倉幕府第一代征夷大將軍（1147年出世）
1398年1月31號，日本應永5年 - 崇光天皇，北朝第三代天皇（1334年出世）

節慶、風俗習慣
由年初一起到正月十五元宵為止都係新年。唐人地方同受唐人文化影響嘅地方，都會慶祝新年。
劉猛將聖誕
溫許二公誕
正月十二

正月十二係黃曆一年之中嘅第十二日，亦係正月第十二日。呢一日響新年，亦都叫年十二，或者新十二。

大件事
呢段公元係跟儒畧曆。
前290年2月19號，日本孝靈天皇元年 - 第七代天皇，孝靈天皇即位。
589年2月2號，陳禎明三年、隋開皇九年 - 隋滅陳，統一全國。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1714年2月26號，日本正德4年 - 江戶城大奧年寄役繪島，因為參加戲子生島新五郎個宴會，遲咗返大奧，過咗門限。引發繪島生島事件。

響呢日出世嘅人
呢段公元係跟儒畧曆。
1562年2月15號，日本永祿五年 - 前田利長、第二代加賀藩主（1614年死）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1866年2月26號，日本慶應2年 - 河口慧海、和尚，佛學者，西藏探險家（1945年死）

節慶、風俗習慣
由年初一到正月十五元宵為止都係新年。正月初一，唐人地方同受唐人文化影響嘅地方，都會慶祝新年。
正月廿七

正月廿七係黃曆一年之中嘅第廿七日，亦係正月第廿七日。

大件事
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1593年2月27號，大明萬曆廿一年，日本文祿二年 - 壬辰倭亂，碧蹄館之戰。朝鮮碧蹄館周圍，大明李如松同駐漢城日本小早川隆景、立花宗茂軍大戰，李如松戰敗。
1219年2月13號，日本承久元年 - 鎌倉鶴岡八幡宮，源實朝姨甥公曉畀人暗殺，源氏正統絕後。
1870年2月27號，日本明治3年 - 太政官公布「商船規則」，頒佈日本國旗規格。

響呢日出世嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1871年3月17號，日本明治4年 - 御木德一、人道教團（後尾叫完全自由敎團）創敎人（1938年死）

響呢日死嘅人
呢段公元係跟儒畧曆。
1219年2月13號，日本承久元年 - 源實朝、鎌倉幕府第三代征夷大將軍（1192年出世）
1219年2月13號，日本承久元年 - 源公曉，源頼家個仔（1200年出世）
正月廿三

正月廿三係黃曆一年之中嘅第廿三日，亦係正月第廿三日。

大件事
呢段公元係跟儒畧曆。
1556年2月12號，大明嘉靖卅六年 - 陝西省地震，有成83萬人死，係世界最死得人多嘅地震。
1570年2月27號，日本元龜元年 - 織田信長向足利義昭提出五箇條意見書
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1866年3月9號，日本慶應二年 - 寺田屋事件。下榻伏見寺田屋嘅坂本龍馬，畀伏見町奉行手下捉而受傷。

響呢日死嘅人
呢段公元係跟儒畧曆。
220年3月15號，大漢建安廿五年 - 曹操，漢臣，協天子令諸侯。（155年出世）
410年2月12號，日本反正天皇5年 - 反正天皇，第十八代天皇。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1657年3月7號，日本明曆3年 - 林羅山、朱子學者。（1583年出世）
1765年3月14號，日本明和2年 - 第一代綾川五郎次、第二代橫綱。
正月十五

正月十五係黃曆每年第一個月第十五日。因為響新年，亦都叫年十五或者新十五。

大件事
480年2月11號，日本清寧天皇元年 - 第廿二代天皇，清寧天皇即位。
642年1月15號，日本皇極天皇元年 - 舒明天皇嘅皇后寶皇女即位，成為第卅五代天皇，即係皇極天皇。
1772年2月18號，日本安永7年 - 田沼意次任老中。
1862年2月13號，日本文久2年 - 坂下門外之變。盡力促成公主和宮下嫁嘅老中安藤信正，畀水戶藩浪人襲擊受傷。
1868年2月8號，日本明治元年 - 明治政府向各國公使宣佈王政復古。

響呢日出世嘅人
1153年2月10號，仁平3年 - 平忠盛、武將平清盛老竇（1096年死）。

節慶、風俗習慣
呢一日係元宵，係新年最後一日。呢日嘅人會食湯丸。
上元節，上元天官賜福聖誕
臨水夫人千秋
正月十八

正月十八係黃曆一年之中嘅第十八日，亦係正月第十八日。

大件事
呢段公元係跟儒畧曆。
413年3月6號，日本允恭天皇元年 - 第十九代天皇，允恭天皇即位。
1467年2月22號，日本應仁元年 - 畠山義就襲擊上御靈社嘅畠山政長。應仁之亂開始。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1657年3月2號，日本明曆3年 - 明曆大火（振袖火事）

響呢日出世嘅人
呢段公元係跟儒畧曆。
885年2月6號，日本仁和元年 - 醍醐天皇，第六十代天皇（930年死）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1867年2月22號，日本慶應3年 - 宮武外骨，江戶明治文化研究家（1955年死）

響呢日死嘅人
呢段公元係跟儒畧曆。
1045年2月7號，日本寛德2年 - 後朱雀天皇，第六十九代天皇（1009年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1428年2月3號，日本正長元年 - 足利義持，室町幕府第四代征夷大將軍（1386年出世）
新產品開發

新產品開發（英文：product development）係將市場機會同埋一系列產品技術既知識同假設轉化做可以賣錢既產品。新產品開發對電子行業同埋新興技術（例如綠色產品）尤其重要。新產品開發需要多部門既合作同埋部門之間既合作同埋知識交流。近年產品開發多咗用大數據去收集市場資訊，增加新產品既成功率。
喺工程學相關領域，新產品既開發流程可以大致上分成六個階段：
創意產生（idea generation 或者叫做 ideation)
產品定義 （product definition）
原型製作 （prototyping）
初步設計 （initial design）
驗證同測試 （validation and testing）
商業化 （commercialization）
新田公路

新田公路（英文：San Tin Highway）係香港一條高速公路，係9號幹線一部份，一邊係粉嶺公路，另一邊係元朗公路。
新生晚報

《新生晚報》係香港一份摺咗嘅報紙，1945年創刊，1976年停刊。
新生村休憩處

新生村休憩處，香港公園之一，遊樂場之一，喺元朗廈村田廈路新生村，英文叫San Sang Tsuen Sitting-out Area。行政上歸元朗區。設施有戶外乒乓球檯。
新田大夫第

新田大夫第係香港一座府第，喺新界元朗區新田永平村，由當地大戶文氏第廿一世祖族人文頌鑾喺大清同治四年（1865年）起，係香港法定古蹟。
新生代

新生代（英文：Cenozoic）係一個地質時代，由6550萬年前開始一直去到而家，可以再細分做三個紀：古近紀、新近紀同第四紀。
地質時代
新田大介

新田大介（1980年5月11號—）係日本足球員，司職後衞，效力過福岡黃蜂。
林肯道

林肯道（英文：Lincoln Road），係香港九龍九龍塘嘅一條馬路，由金巴倫道開始，去到窩打老道。街名係嚟自英國林肯郡。
林肯紅魔鬼

林肯紅魔鬼（英文：Lincoln Red Imps F.C.）係直布羅陀一間職業足球球會，依家踢緊直布羅陀超級足球聯賽。
林育賢

林育賢，親北京派商人，曾經任職港澳台灣同鄉會理事、會長、副會長等職位。
林肯海

林肯海（Lincoln Sea）係北冰洋嘅海，喺加拿大埃爾斯米爾島同丹麥格陵蘭格陵蘭島之間。
林肯甘迺迪巧合嘅都市傳說

林肯同甘迺迪嘅巧合係關於兩位美國總統遇刺案嘅相同或類似地方嘅都市傳說。1963年甘迺迪遇刺之後就有呢個都市傳說。呢個都市傳說第一次出現喺《G.O.P.國會委員會通訊》。馬田加德納喺《科學人》刊登咗一篇揭穿呢一項都市傳說嘅文。雖然已經過咗五十幾年，但係呢項都市傳說仍然廣泛流傳。

例子
以下嘅短版本例子係用來舉證嘅，不過列表入面部分共通點已經被證實錯誤，部分更加係子虛烏有。
Y等於係啱嘅，N等於係錯嘅。
Y林肯同甘迺迪嘅姓氏各有7個字母。
Y兩個人全名都有5個音節。
Y兩位總統都係喺47年當選美國眾議院議員。
Y兩位喺56年都獲選黨內副總統人選嘅第二名。
Y兩位總統都係喺60年當選總統。
Y兩位總統都關注有關非裔美國人嘅問題，並且同樣喺63年表達自己嘅觀點。林肯喺1862年簽署《解放奴隸宣言》，後來喺1863年成為法律。1963年，甘迺迪就有關黑人民權喺國會發表報告書，同年發生華盛頓大遊行。
Y兩位總統一樣係頭部中槍。
Y兩位總統中槍嗰日都係星期五。
Y兩位總統中槍嗰陣，佢哋嘅老婆都在場。
Y兩位總統​​都伴隨著另一對夫婦。
Y陪伴兩位總統​​另一對夫婦入面嘅男方都被行刺者所傷。
Y林肯喺福特劇院中槍。甘迺迪就係喺由福特汽車整嘅林肯汽車入面中槍。
Y行刺者約翰威爾克斯布思同李哈維奧斯華都係喺審訊之前被殺。
Y兩個行刺者嘅姓名各有3個字，總共15個字母。
Y兩位各自嘅副總統同埋繼任人都係生於08年名叫Johnson嘅民主黨人。林肯被殺之後嘅繼任總統叫安祖莊臣，1808年出世；甘迺迪被殺之後嘅繼任總統叫林登約翰遜，1908年出世。
Y兩位Johnson個名都有6個字母。
N兩位總統​​都係連任之後先至被暗殺。
N約翰威爾克斯布思從劇院走咗入倉庫，李哈維奧斯華從倉庫走咗入劇院。
N林肯有位叫甘迺迪嘅秘書叫佢唔好去劇院。甘迺迪嘅秘書伊芙琳·林肯（遲過林肯100年出世，佢老公哈羅德嘅外號係「Abe」，林肯的暱稱都係「Abe」）警告佢唔好去達拉斯。
以上部分共通點係啱嘅，例如兩位當選美國總統嘅年份，不過呢點並唔特別，因為美國總統選舉都係4年一次，而佢哋開展政治生涯的時間相差100年。其餘部分扭曲咗事實，有啲被指為巧合嘅地方就全無真憑實據，例如並無任何證據顯示林肯有位名為甘迺迪嘅秘書，曾經擔任佢嘅秘書有約翰海伊同埋約翰·佐治·尼古拉（英文：John G. Nicolay）。

批評
有啲都市民俗學家推測，列表嘅出現係源於啲人通過揾其中嘅關連，來表達兩單美國總統遇刺案嘅意義。正如馬田加德納等人所指，儘管啲人可以好輕易從呢兩單遇刺案入面找到睇落有意義嘅共通點，但經過嚴格審視之後，部分巧合嘅地方往往站不著腳。
林肯遇刺案

林肯遇刺案（英文：Assassination of Abraham Lincoln）係指美國總統林肯喺1865年4月14號華盛頓特區睇緊《我哋嘅美國兄弟（英文：Our American Cousin）》嗰陣被約翰威爾克斯布思刺殺嘅事件。

背景
内文：南北戰爭
喺南北戰爭後期，邦聯開始衰落，布思參加咗一次林肯關於黑人嘅演說之後，佢好嬲，決定要殺死林肯。佢打聽到林肯同格蘭特會去福特劇院之後，佢同其他人一齊謀劃殺美國聯邦政府高層，企圖令聯邦政府架空。

經過
1865年4月14號，林肯冇同首席保鏢一齊就去咗睇《我哋嘅美國兄弟》。格蘭特同佢老婆突然決定去費城，冇睇戲。

死
林肯嘅棺材
布思喺林肯嘅保鏢走開咗之後偷偷地走到林肯後面，瞄準後腦開槍，林肯重傷，聽朝死咗。之後布思着草，不過布思被人發現，仲喺4月26號被聯邦軍殺死。
法國高速列車

法國高速列車（TGV），又叫法國高鐵，係法國嘅高速鐵路系統，由法國國家鐵路經營，1981年通車。法國高速列車喺2007年憑時速574.8公里創咗最快火車紀錄。
法學

法學（英文：Jurisprudence）係社會科學中一門特殊嘅學科，研究法律呢一個特定社會現象同埋佢嘅規律。所有嘅秩序都可以話係一種「法律」，例如自然法則、倫常、邏輯法則或者美學，而法學就係研究法律嘅法則。
法學家

法學家（Jurist）係專門研究法學嘅人，有時被叫做法律學者（Legal scholar），多數都擁有律師資格。
法定代表律師辦事處

法定代表律師辦事處，係香港政府部門，屬民政事務局法律援助署旗下，負責代表未成年（未夠18歲）同無行為能力嘅人嘅有關利益。
法定語言

法定語言，係喺一個地方有法律地位嘅話。
好多地方有多過一種嘅法定語言。好似加拿大咁，就有兩種法定語言：英文、法文同時享有法律地位。比利時就有三種法定語言：法文、荷蘭話、德文。而瑞士就有四種：德文、法文、意大利話、羅馬傳語。
法定語言嘅多少，無關當地人口同面積。澳洲同新加坡比，前者人口係後者4.44倍，面積係1070倍，但前者無法定語言，而後者就有四種（中文、英文、馬拉文、泰米爾文）。
同一個國家嘅唔同地方，可以有唔同法定語言。香港嘅法定語言係中文、英文；澳門嘅法定語言係中文、葡文；廣西嘅法定語言包括中文同壯話。
法外風雲

《法外風雲》（前名《傳愛事務所》，英文：Will Power），係香港無綫電視製作嘅時裝法律電視劇，由黎耀祥、陳豪同陳法拉領銜主演，監製徐正康。呢套劇係第17屆香港國際影視展入面無綫電視推介嘅其中一套劇，亦係無綫電視46週年台慶劇。呢套劇用遺產官司做主題。
法外情

《法外情》（英文：The Unwritten Law）係一部1985年上映嘅港產片，導演為吳思遠，由劉德華同葉德嫻主演。呢套戲當年嘅香港票房達1100多萬港幣，備受好評。由於佢同後嚟嘅兩部續集成功地表現出咗一段感人至深、賺人熱淚嘅母子情，所以葉德嫻有咗「劉德華媽媽」嘅稱呼。
佢喺第五屆香港電影金像獎上獲得最佳編劇同最佳女主角（葉德嫻）兩個提名。
法官男女

《法官男女》（韓文：이판, 사판，英文：Judge Vs. Judge），係韓國SBS喺2017年11月22號播嘅連續劇，由李光英、李正欽導演同埋徐仁編劇。
法塔赫

法塔赫（阿拉伯文：فتح‎，羅馬拼音：Fatḥ），以前叫巴勒斯坦國家解放運動 (阿拉伯文：حركة التحرير الوطني الفلسطيني‎，羅馬拼音：Ḥarakat al-Taḥrīr al-Waṭanī l-Filasṭīnī)，係一個巴勒斯坦嘅政黨，同哈馬斯一齊造成國家嘅兩大黨。佢嘅主席依家係阿巴斯。
法塔赫喺歷史上係一個革命運動，亦有唔少嘅準軍事組織。法塔赫一直同佢嘅創黨黨員阿拉法特都有非常密切嘅聯繫，直至個黨喺2004年換阿頭。喺2009年，阿巴斯成爲咗法塔赫嘅主席，而截至2024年3月都仲做緊。自從阿巴斯成爲咗主席以嚟，黨内嘅紛爭好明顯嚴重咗。
喺2006年巴勒斯坦立法議會選舉（英文：2006 Palestinian legislative election），哈馬斯贏咗議會大多數，令法塔赫成爲咗少數黨。到加沙之戰之後，法塔赫控制嘅巴勒斯坦自治政府，失去咗控制加沙走廊嘅權力，而當地自此之後就係由哈馬斯管治。法塔赫亦喺難民營有唔少嘅影響力。
法官

法官，官一種，法庭內負責判斷有罪無罪，以及判刑嘅人。
英文稱之為Judge。
柏里圖最適

柏里圖最適（英文：Pareto optimality）喺經濟學上係指資源分配嘅一種理想狀態。俾若干量嘅資源俾一班人，如果有兩個可能狀態  同 ，世界由  變成 ，而喺呢個過程當中有人嘅境況變好咗，但冇令任何人嘅境況變差，由  去  嘅過程就算係令個世界變得更接近柏里圖最適。
柏金

柏金（粵拼：paak3 gam1，荷蘭文：Dennis Bergkamp，1969年5月10號—）係個退咗役嘅荷蘭足球運動員，踢過前鋒同輔鋒，舊時效力過英超球會阿仙奴。
柏道

柏道（英文：Park Road）係香港半山區一條馬路，由般咸道同巴丙頓道交界開始，去到羅便臣道。
柏迪遜足球會

柏迪遜足球會（塞爾維亞文：ФК Партизан）係塞爾維亞ー間足球會。

而家嘅球員
呢版要更新，以反映最新情況。加完料之後唔該拎走個模。
號碼
柏金遜症

柏金遜症，又叫柏金遜病，係種慢性中樞神經系統退化嘅病，主要影響病人嘅活動能力，好多時都會手震腳震，行路都有困難。雖然呢隻病多數出現喺老人家，但一樣有後生仔有呢隻病。
柏里圖分佈

柏里圖分佈嘅 PDF 畫做圖嘅樣；當中 ，而圖入面唔同嘅線代表唔同  數值下嘅 PDF。
柏里斯克里斯多夫

柏里斯克里斯多夫（保加利亞文：Борис Кирилов Христов，1914年5月18號—1993年6月28號）係保加利亞男低音歌劇歌手。
柏達邦

柏達邦（德文：Paderborn）係德國北萊茵－西法倫一座城，人口15萬。
梁凱程

梁凱程（英文：Natalie Leung，1998年—），係香港女模特兒，2018年開始參與電視節目演出。

簡歷
梁凱程中學讀拔萃女書院，之後讀大學雙學位學士課程，同時兼職做模特兒。2018年，佢參與無綫電視綜藝節目《美女廚房》，做其中一位美女學徒。
梁凱寧

梁凱寧（英文：Maggie Leung，1992年7月22號—）係香港前無綫電視嘅新聞從業員，互動新聞台主播。而家係香港開電視節目主持人同埋香港浸會大學傳理學院講師。

簡歷
梁凱寧喺英國出世，之後返香港成長，中學讀將軍澳官立中學，大學讀香港浸會大學傳理學院，主修廣播新聞。
佢喺二年級暑假已經喺無綫電視新聞部實習，當時已經畀傳媒話佢靚女。2013年11月開始，佢開始擔任互動新聞台兼職主播，到2014年7月大學畢業後，正式加盟做全職新聞主播。
梁凱寧喺2019年9月離開無綫電視。同年稍後轉投香港開電視。
梁凡

梁凡（粵拼：loeng4 faan4；簡化字：梁凡；英文：Frankie Liang；1989年1月27號—）係中國大陸男歌手。

經歷
2009年，參加中國紅歌會。2012年，參加東方衛視《聲動亞洲》。2015年，喺《中國好歌曲》第二季憑住《阿楚姑娘》而出名。
梁利堂

梁利堂，美籍華人，祖籍台山，親北京派大波士頓地區僑領，中國共產黨間諜。

政治立場同觀點
佢喺政治上支持中共政權同兩岸統一，又支持一帶一路。例如，喺2022年10月1號，佢就有份喺帝苑大酒樓席開48檯，慶祝中國國慶。

因為擔任中共間諜被捕
2023年5月9號，佢因為非法擔任外國政府代理人，向中共政府提供波士頓地區嘅「黑名單」（親民主異見人士），參與組織支持中共嘅集會，騷擾聲援香港民主運動人士，被美國政府拘捕。
控罪指，梁利棠自2018年開始，持續同中國外交部，以及喺紐約嘅中國公安聯絡。控罪特別提到，喺2018年8月18號，當時有示威者到波士頓州議會大樓示威，梁利棠就喺現場拍攝同搜集示威者資料，舉報俾中方人員。而家喺波士頓愛默生學院就讀新聞學嘅香港本土派政治人許穎婷回應事件嘅時候就話，唔明白點解美國要要花四年先採取行動，又話當地香港人一直以來都因為中共嘅騷擾承受好大壓力。
涼風真世

涼風真世 ，係日本嘅一個女藝人同埋配音員。
淀川區

淀川區（日文：淀川区／よどがわく Yodogawa ku */?）係日本大阪廿四個區嘅其中一個。
涼茶

涼茶係喺廣東一帶好流行嘅嘢飲。
廣東一帶地方嘅天氣係屬於典型嘅亞熱帶氣候，夏天好熱，多雨又潮濕，水質就偏向燥熱，而且夏天嘅炎熱時間比較長，再加埋廣東人鍾意食啲煎炒燥熱嘅嘢食，又習慣夜瞓。因為天氣又熱又潮濕，再加埋飲食唔啱，同瞓唔夠等等嘅原因，好容易令人熱氣，所以民間就流行用啲藥性寒涼，消暑解毒嘅中草藥，煲水嚟飲。呢啲各式各樣嘅藥飲就叫做「涼茶」。涼茶可以消除夏天人體裏面嘅暑氣，同冬天乾燥引起嘅喉嚨痛等嘅疾。有甜嘅、酸嘅、苦嘅涼茶，款式多多。
涼茶係有好多唔同嘅種類，其實每個屋企都有佢自己稍為唔同嘅配方。
常見嘅涼茶有廿四味、五花茶、雪梨茶、感冒茶等等。喺廣州、香港、澳門等等嘅地方甚至有專門賣涼茶嘅舖頭。有啲喺廣州嘅涼茶舖更加係有超過一百五十年歷史，喺香港亦有唔少五、六十年歷史嘅涼茶舖。而近呢十幾廿年亦都有集團將涼茶包裝成紙包或者罐裝飲品嚟賣，好似王老吉涼茶咁。
傳統上，涼茶要喺灘凍咗之後先飲。而一般嘅涼茶都係接近黑色嘅，而涼茶嘅味道多數係苦中帶甘。
經粵、港、澳三地政府喺2006年2月努力爭取，涼茶獲中國國務院列為518種「國家級非物質文化遺產」之一。

傳統涼茶
傳統嘅涼茶多數係深啡色，飲落苦澀，多數有埋藥用性質。所以俗語都有話「苦口良藥」。但係多數人係唔會無端端飲啲傳統涼茶。當啲人有啲乜頭暈身㷫，感冒發燒，周身骨痛，喉嚨痛等等情況，先會飲啲對症下藥嘅涼茶。
傳統涼茶，多數歷史比較悠久，配方多數嚟自民間，有啲亦自稱係祖傳古方，好似黃振龍㿀痧涼茶，聽講已經有八十幾年歷史，係袓傳古方，可以醫全身酸痛、皮膚班塊石疹點等嘅病，但呢隻涼茶藥性偏寒，年老體弱、氣血兩種虛者同孕婦都係唔太適合飲嘅，佢嘅藥方係由火炭母、淡竹葉、崗梅根、金錢草、大頭陳、救必應、鑑銀盤、五指柑等等組成。

廣州王老吉涼茶
廣州王老吉涼茶係由崗梅根、木蝴蝶、火炭毋、金錢草、布渣葉、淡竹葉、金沙籐、五指柑、山芝麻、金櫻根十味藥組成，呢啲藥大多數都係廣東民間嘅草藥，功效係清熱解暑等等。對發熱、喉痛、聲沙、口苦尿黃，泄瀉、腹痛等等嘅胃腸濕熱病都有用。

香港廿四味涼茶
據調查香港廿四味涼茶未必係由二十四組唔同嘅藥組成，有啲實際上用咗三十幾種藥嚟做添，但啲人多數通稱佢做二十四味涼茶，佢有清熱去濕作用，對外感風熱、發熱喉痛，咽喉過多長期熬夜而引起嘅唔適服都有作用。

保健涼茶
呢類涼茶同傳統涼茶有啲唔同，佢唔係專門針對某一種病，而係適合所有健康嘅人飲，有清熱消暑等嘅保健作用，同時，佢嘅顏色偏淡，味道冇咁苦澀，多數會有甘甜嘅味道，所以比較受歡迎，好似羅漢果五茶花、菊花雪梨茶同銀菊露，可以防止肺燥咳嗽，或者肝火眼痛，或者唔易中暑，從而起到保健預防嘅作用。

劑型
涼茶嘅劑型發展到今日，已經變成多種多樣，最初淨係有涼茶劑型，佢係由藥物磨粉同粘合劑混合而成嘅一種固體製劑，飲時用熱水泡汁代茶飲用，所以又叫做茶劑，形狀多數係小方塊形或者長方塊形，出面用紙合包住，好似甘和茶、合仔茶同午時茶等。之後亦都有啲做成湯劑嘅，即買即飲，呢種劑型到而家仍然比較普遍，近嚟重發展到沖劑型、易拉罐型同茶包型等等。

香港連鎖式涼茶舖／品牌
喺香港，由於涼茶好廣受歡迎，所以亦衍生咗一啲連鎖式涼茶舖同品牌，例如係養和堂、海天堂、鴻福堂等。除咗有涼茶舖外，佢哋亦透過超市等渠道售賣枝裝涼茶。
涿鹿之戰

涿鹿之戰係中國上古時期所發生嘅一場戰爭，最終由黃帝成功打敗咗九黎族酋長蚩尤，成為天下共主。
涼涼

《涼涼》係電視劇《三生三世十里桃花》嘅片尾曲。由劉暢填詞，譚旋作曲，韋國赟編曲，張碧晨同楊宗緯演唱。

簡介
填詞人劉暢話佢寫呢隻歌之前已經睇過幾次《三生三世十里桃花》原著小說，佢好有感覺。
涼茶鋪

涼茶舖，又寫做涼茶鋪，又叫涼茶店，係賣涼茶嘅嘅鋪頭。而家涼茶店嘅生意模式係中藥鋪兼賣涼茶同埋有中醫師睇中醫；又或者涼茶店賣埋甜品、龜苓膏、西米露咁。
參考香港歷史博物館，嚮1970年代左右，涼茶店係聽歌、睇電視、約女仔、講心事嘅時尚地方。當時因為唱片好貴，涼茶店有點唱機，流行貓王皮禮士利同埋披頭四。男仔幫襯涼茶店，入銀點唱機點唱畀對面位女仔聽，叫佢留意歌詞，啱聽就識到人去拍拖。
嚮唱機同電視機重係新科技嘅年代，好少人自己屋企有電視，所以想睇電視就要去涼茶舖，當時睇電視好似去戲院睇戲咁，叫杯涼茶先可以坐低同街坊一齊睇電視。當時電視係黑白片，冇話睇通宵嘅，夜晚零晨前電視台同涼茶舖都收工啦。
涼鞋

，古代又叫草鞋，係一種腳趾外露嘅鞋類，通風涼到似拖鞋，但涼鞋個底比拖鞋厚，有鞋尾，用料會多啲。
傳統認為，涼鞋同拖鞋一樣，出席隆重嘅場合、做跑步運動同揸車都唔適宜着涼鞋。但去沙灘散步，假日休閒生活等最適合着涼鞋。

發展史
早喺公元前3500年嘅埃及，當地人用沙草繩整成似腳掌咁大嘥士嘅厚鞋底，重用生牛皮帶將佢綁喺隻腳度。呢種鞋又實又禁着，重可以唔使隻腳底乾燥同整嚫。

用料
涼鞋用料有軟膠、人造皮、牛皮、豬皮、植物皮、竹皮、滕等。
涼粉

涼粉（粵拼：loeng4 fan2）係漢族食品嘅一種，流行中國各地。調以醬油、醋、芥末而食，清涼爽滑，係夏季風味食品。
喺華南地區係指涼粉草及大米製作而成嘅、冷凍後成綠色或黑色膠狀凝固物，暑天可作消暑佳品，例如廣式涼粉、江西涼粉等。而潮汕就稱為草粿。而西北地區，係指用米、豌豆或各種薯顃淀粉所製作嘅涼拌粉，例如榮昌黃涼粉、四川涼粉、青海涼粉、山西涼粉等。粵港澳流行嘅涼粉係燒仙草嘅其中一種，但材料同做法都唔同。
北方涼粉嘅食法一般有兩種：一係涼拌，二係煎粉。宋·孟元老《東京夢華錄》話北宋嗰時已經有「細索涼粉」。做法係將綠豆粉泡好攪成糊狀，水煲到快滾，加入白矾並倒入已備好嘅綠豆糊，攤凍就食得。白色透明、呈水晶狀。

涼拌
涼拌嘅時候並唔係用刀切涼粉，而係用一個特製嘅圓形嘅似淺勺噉上面布滿圓窿嘅鐵皮——鎪子一圈喺涼粉上盤旋，粉條就喺一個個圓窿出嚟，然後裝落碗度，加上紅色嘅辣椒水、綠色嘅荆芥、麻油、香醋、細鹽、大蒜汁等調料。

煎粉
煎粉比起涼拌有啲複雜，因為係種手藝，賣煎粉嘅人唔賣涼粉。煎粉要有爐同鍋，賣煎粉嘅爐細，但係喺一個真正嘅農家柴火爐，用泥巴打成嘅爐膛，唔用煤炭做燃料，用麥干、豆秸之顃。鍋係平底嘅黑鐵鍋。賣家先將涼粉切成麻雀大小，然後放油鹽蔥薑之類落鍋，用文火將涼粉煎到金黃。
另外，重有一種煮涼粉嘅食法，呢種食法一般喺四川地區。將涼粉過水煮咗之後，就上碎芹菜同蔥，淋上炒製嘅酱料，又香又辣。對於煮涼粉黎講，最重要嘅就喺醬料，如果醬料無炒製好，咁煮涼粉都唔好食。

廣式涼粉做法
原料：
大米1500克
涼粉草500克
用新鮮涼粉草做嘅叫青涼粉，乾涼粉草做嘅叫黑涼粉。
加工方法：
先將大米浸四個鐘，然後磨成米槳備用。
先用清水浸洗涼粉草，洗淨後加水將涼粉草煮軟。
等煮熟之後將汁留抵，攞涼粉草出嚟，將草上面膠狀物整返之嘅汁裏頭，再過第二次水。
涼粉草攤凍，然後放入清水搓，草汁落咗水裏面，之後涼粉草就可以掉。
將第貳次過水同先前備用嘅汁液混合，倒埋一齊。
然後用隔渣袋隔渣將汁嘅渣隔走，隔到最後布袋裏面就剩渣，渣無用，掉，就可以將汁煮。
將汁放到鑊煮，唔停咁攪，唔會黐底。
汁液表面有大泡泡就表示熟咗，要將泡泡撈走，都係污糟嘢。
最後將汁液倒入容器，等凉咗凝固後就完成，雪凍後切成細細塊。可加蜜糖、白糖或豉油辣椒，滑溜爽口。據講有清熱解毒之效。
梁嘉彥

梁嘉彥，香港商界親中陣營政治人、生意人（新興織造廠董事總經理），亦係立法會主席梁君彥嘅細佬、民青局副局長梁宏正嘅叔父。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會紡織及製衣界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會紡織及製衣界委員。之後佢喺李家超無提政綱嘅情況下，有份提名李家超參與2022年香港行政長官選舉。
梁嘉傑

梁嘉傑，香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
梁嘉恆

梁嘉恆（粵拼：loeng4 gaa1 hang4，Leong Ka Hang，1992年11月22號—），喺澳門出世，係澳門足球運動員，而家澳門足球代表隊嘅成員。
杜蘭朵

《杜蘭朵》（意大利文：Turandot）係普契尼作嘅三幕歌劇，劇本改編自意大利劇作家卡洛·戈齊嘅創作。普契尼在生嗰陣作唔嗮全套歌劇，喺普契尼死咗後，弗蘭科·阿爾法諾（Franco Alfano）根據普契尼嘅草稿將全劇完成。套劇喺1926年4月25號喺米蘭斯卡拉歌劇院首演，由托斯卡尼尼指揮。喺歌劇入面，普契尼用咗中國民歌《茉莉花》嘅曲調。
杜迪

杜迪（英文：John Rawling Todd，1929年2月15號—2002年7月18號），係前香港房屋司（運輸及房屋局前身），1986年到1988年在任。佢除咗房屋司之外，亦做過荃灣政務專員、地政總署署長、中英土地委員會英方代表等職務。
杜蘭迪

杜蘭迪（粵拼：dou6 laan4 dik6，Filipe Duarte，1985年3月30號—），喺葡萄牙出世，係澳門足球運動員，而家澳門足球代表隊嘅成員。
杜蘭杜蘭

杜蘭杜蘭（Duran Duran）係英國搖滾樂隊，1978年喺伯明翰出道。
杜軍

杜軍（漢語拼音：Du Jun）係美國投資銀行摩根士丹利亞洲區固定收益部前董事總經理，嚟自北京，因為嚮香港涉及內幕交易，畀香港法院判決有罪，判坐7年監。
杜軍案成為香港最新一個內幕交易案例。杜軍因為做財務顧問時知道內幕消息，搶先自己買賣中信資源（港交所：01205）股票，構成內幕交易。香港區域法院法官陳慶偉話杜軍冇誠信，所為嚴重影響香港國際金融中心形象。根據《證券及期貨條例》，犯內幕交易可判刑10年。杜軍多次沽售，實際只得2百幾萬港元利潤。不過法官認為「名義利潤」（notional profit）原則，犯人利用內幕消息收益按消息公布後市價計算，認定杜軍非法利益係2千幾萬元。
杜軍案係刑事判決。
杜蟲藥

杜蟲藥（Antiparasitic）係殺死寄生蟲嘅藥，依照唔同情況，可以係口服、注射或者外用。
杜詩雅

杜詩雅（Nathalie Tauziat，1967年10月17號—）係法國前職業女網球員。

球員生涯
杜詩雅係右手揸拍，1984年轉打職業賽，當年年終女子單打世界排名296，大滿貫最佳戰績係喺1998年溫布頓網球公開賽打入決賽，以4-6, 62-7輸畀捷克共和國嘅露禾娜得亞軍，2006年退役。
梁偉傑

梁偉傑，香港電影工作者，曾經憑電影《明日戰記》入圍第41屆香港電影金像獎最佳視覺效果。
梁偉詩

梁偉詩，香港文化界人士。自1998年起撰寫劇場評論，亦有做流行歌詞研究。

經歷
2015年，佢攞到獲「香港駐紐約經濟貿易辦事處 ── 亞洲文化協會獎助金」，去紐約考察另類表演藝術空間。
2016至2018年，佢應西九文化管理局之邀，進行「鄧樹榮劇場美學研究」。
2019年更獲香港藝術發展局第二屆「藝術行政人員海外考察計劃」資助，去咗唔同國家了解佢哋嘅藝術節嘅概念同埋營運，以至藝評人喺藝術節嘅角色等。
梁倬菲

梁倬菲（英文：Ana Leung，1993年—），原名梁家欣，係香港女藝人，主要做模特兒同節目主持，2016年第51屆工展小姐季軍同最具才藝獎。佢係個混血兒，阿媽係哥倫比亞人。

簡歷
梁倬菲讀完書就開始做模特兒，參加過2014年由雜誌《ViVi》主辦嘅讀者模特兒比賽，贏到「我最喜愛模特兒大獎」，2016年用原名「梁家欣」代表昌興集團參選工展小姐選舉，贏到季軍同最具才藝獎。
梁倬菲之後加入咗ViuTV，主要工作係做《快樂童盟》主持。佢2019年底亦有份做《啪啪Partner》嘅主持，大講性話題而惹觀眾留意。
梁健平

梁健平（英文：Leung Kin Ping，1960年7月1號—）係香港男演員，亦先後做過無綫電視同香港電視網絡藝員，演出過好多電視劇。

演出作品
呢個表唔完整，歡迎加料。
梁俊日

梁俊日，係大韓民國嘅一個男藝人同埋歌手。
楊桃公園

楊桃公園（粵拼：joeng4 tou5*4 gung1 jyun2*4）係中國廣東廣州嘅公園，1998年起好，位置喺天河區東圃宦溪村，南北靠東圃涌嘅兩條支流；西靠美林湖畔附近條小區道路；東靠東圃涌主流。
佢亦係美林湖畔花園屬下嘅私人公園，入面主要睇啲楊桃種植同野外燒烤、休閒、釣魚為主，2017年2月5號亦搞咗條長1.5km嘅健身園徑出嚟。但由於佢唔屬公辦性質，所以要買飛先至畀入。

門票同開放時間
開放時間
每日08:00～21:00，但到咗20:45就唔賣飛入園。
園方喺每日21:00都會強制清場
凡係大雨或暴雨、雷暴、刮颱風、龍捲風等惡劣天氣時會睇天氣而決定暫停開放或部分開放。
掛咗暴雨警報信號或刮颱風、龍捲風等惡劣天氣，景區會暫停開放。
門票
成人票每位￥5。
身高＜1m嘅細路／年紀＞60嘅老坑（要有廣州當地嘅老人優惠卡）／軍人（要有軍官證）：免費
1m≤身高＜1.2m嘅細路／年紀＞65嘅老坑（要有廣州當地嘅老人免費卡）／傷殘人士：半票
燒烤同釣魚嘅費用同門票唔互通，必須要另外畀錢。
楊梅區

楊梅區（粵拼：joeng4 mui4 keoi1）係台灣桃園市嘅一個市轄區。
楊梅坑

楊梅坑係廣東深圳大鵬新區一個地方，喺大鵬半島東部海邊，向住大亞灣。
楊桃

楊桃（「桃」讀陰上聲，粵拼：joeng4 tou4*2；學名：Averrhoa carambola）；原本寫做羊桃或洋桃或陽桃；亦叫五棱果（ng5 ling4 gwo2）、星形果（sing1 jing4 gwo2）。佢係酢漿草科洋桃屬嘅常綠灌木或喬木仔。

原產地
楊桃原產印度，印尼同斯里蘭卡一帶熱帶亞洲。叫洋桃，因為對於廣東，係經大洋而來。華南，臺灣都有種。而且遍佈世界熱帶亞熱帶各國。有說閩人叫佢做楊桃。

形態
樹高五六丈，樹枝係向下㕪。佢嘅花係好細兼兩性，花嘅色係白色或紫色，花期喺4——12月，一蒂數子。果喺7——12月間熟，果色似蠟，重有紅色嘅品種。唐人都嗌佢係三斂子或五斂子。廣東話裏面，斂即係稜噉解，即係話突出來。三斂子係三稜，而五斂子係五稜。亦有說斂係話佢酸，可以斂人面色 。漿果嘅樣就好似橢圓形到長橢圓形噉。

用途
楊桃既可以用嚟做庭院嘅觀景樹同時，佢啲果又可以用嚟食，甚至係加工成各種食品都得。

特色
家吓以五稜最常見，打橫切開似五角星，所以英文叫 Star Fruit。佢如果係用糯米水淋，果就會甜，叫糯羊桃。廣東人係將係當蔬來食。羊桃果直徑約莫 6-8 厘米，家下來做當生果食。亦可以做沙律，蜜餞。
舊時傳佢可以辟嵐瘴之毒，食佢嘅汁，可以治蠱毒。
呢隻水果喺各種生果嘅含糖量入面係排第一，入面有好多營養成分，可以幫人體搞消化、滋養同保健都得。
切開嘅洋桃

天然毒素
楊桃含有天然毒素草酸，香港食物安全中心顧問醫生，喺2007年3月17號公佈佢哋發現，部份腎病患者食咗楊桃之後，無法將毒素排出，佢哋食得少都有機會中毒，而中毒者會神志不清。只不過，一般人食係無問題。
楊梅

楊梅（粵拼：joeng4 mui2*4，廣州或佛山地區口音讀joeng4 mui2；學名：Myrica rubra）既係楊梅科楊梅屬嘅常綠喬木仔或灌木，喺中國嘅華東、華南、西南、華中嘅江西、湖南、貴州、四川；臺灣、及陝西漢中、甘肅武威細部分地區同埋日本、朝鮮、菲律賓地區入面都可以搵到。

名
佢嘅樣似水楊，加上味似[[話梅]而改成噉嘅名。

樣
佢啲枝葉比較茂盛，樹冠圓整。果有好多斑點，表面粗糙。

適應環境
植株都幾禁旱同爛地。

用途
植株可以種喺庭院、草坪、路邊做綠化樹種，可以做廠礦綠化同城市隔音嘅樹種。果可以食得，酸甜適中，可以加工成楊梅乾、楊梅醬、蜜餞、重可以浸酒都得。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
楊梅有止渴，和五臟嘅功效，可以解除身體入面嘅煩躁同腸胃嘅積食，甚至重可以去痰止嘔，解酒。
楊梅車站

楊梅車站係臺灣鐵路公司縱貫線北段嘅一個鐵路車站。
楊柳森

楊柳森（粵拼：joeng4 lau5 sam1；簡化字：杨柳森；英文：Liu Sen），原名柳棽，又叫柳森，係中國大陸音樂製作人、鍵盤手。佢係北京樂無界文化傳播嘅音樂總監。

經歷
1997年，為于安平教授嘅學生，喺中央音樂學院電腦音樂製作畢業。2004年，佢加入鮑家街43號樂隊做鍵盤手。2017年，為湖南衛視《歌手2017》趙雷演唱嘅《成都》編曲。2020年8月9號，參與唱吧音樂直播。
楊明學

楊明學（1980年7月10號—2004年1月6號），係臺灣填詞人。
楊昕

楊昕（香港式洋文暱稱：Jill Yeung；1987年4月5號—）係嚟自澳門嘅香港模特兒、電影、廣告演員，2013年奪得中華文化小姐澳門賽區冠軍，亦做過全球城市小姐香港區最上鏡小姐。佢係中泰混血兒，喺澳門演藝學院畢業，之後去咗香港發展，拍過唔少廣告、電影同電視劇。
楊昕嘅澳門式洋文暱稱係Jill Ieong，以前用過嘅名先後有楊麗虹同楊麗。

演出
呢個表唔完整，歡迎加料。